Document ID: 31999R0027

ΚΑΝΟΝΙΣΜΟΣ (ΕΚ) αριθ. 27/1999 ΤΟΥ ΣΥΜΒΟΥΛΙΟΥ της 21ης Δεκεμβρίου 1998 περί θεσπίσεως αυτόνομων και μεταβατικών μέτρων που αφορούν τις συμφωνίες προτιμησιακών συναλλαγών, οι οποίες έχουν συναφθεί με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία και τη Βουλγαρία σε ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
την πράξη προσχώρησης της Αυστρίας, της Φινλανδίας και της Σουηδίας,
Εκτιμώντας:
ότι, εν αναμονή της αναπροσαρμογής του πρωτοκόλλου αριθ. 3 των ευρωπαϊκών συμφωνιών που έχουν συναφθεί με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία και τη Βουλγαρία (1), εκδόθηκε ο κανονισμός (ΕΚ) αριθ. 656/98 (2), βάσει του οποίου διατηρούνται, μέχρι τις 31 Δεκεμβρίου 1998, οι προτιμήσεις που έχουν παραχωρηθεί, και εξουδετερώνονται οι κίνδυνοι στρεβλώσεως των συναλλαγών που ενδέχεται να προκληθούν από τη διεύρυνση της Κοινότητας και από την εφαρμογή των αποτελεσμάτων του Γύρου της Ουρουγουάης στις εξαγωγές των χωρών αυτών προς την Κοινότητα 7
ότι ολοκληρώθηκαν οι διαπραγματεύσεις με τις συγκεκριμένες χώρες με αντικείμενο τη σύναψη πρωτοκόλλων για την αναπροσαρμογή των εμπορικών πτυχών των ευρωπαϊκών συμφωνιών, καλούμενα στο εξής «πρωτόκολλα αναπροσαρμογής» και έχουν μονογραφεί νέα πρωτόκολλα αριθ. 3 7 ότι βρίσκονται σε εξέλιξη οι διαδικασίες επίσημης έγκρισης των πρωτοκόλλων αναπροσαρμογής 7 ότι το χρονοδιάγραμμα για την επίσημη έγκριση ενδέχεται να μην επιτρέψει την έναρξη ισχύος των πρωτοκόλλων αναπροσαρμογής με όλες τις ενδιαφερόμενες χώρες την 1η Ιανουαρίου 1999 7 ότι είναι συνεπώς σκόπιμο να προβλεφθεί παράταση των παραχωρήσεων αυτόνομα μέχρι τις 31 Δεκεμβρίου 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου έως τις 31 Δεκεμβρίου 1999, τα εμπορεύματα καταγωγής Πολωνίας, Ουγγαρίας, Σλοβακίας, Τσεχικής Δημοκρατίας, Ρουμανίας και Βουλγαρίας, τα οποία απαριθμούνται στο παράρτημα Ι του παρόντος κανονισμού, υπόκεινται στις ετήσιες δασμολογικές ποσοστώσεις στους προτιμησιακούς δασμούς που αναφέρονται στο ίδιο παράρτημα. Τα βασικά ποσά που λαμβάνονται υπόψη στον υπολογισμό των μειωμένων γεωργικών συνιστωσών και των μειωμένων πρόσθετων δασμών που επιβάλλονται κατά την εισαγωγή στην Κοινότητα, παρατίθενται στο παράρτημα ΙΙ.
2. Από την 1η Ιανουαρίου έως τις 31 Δεκεμβρίου 1999, τα μεταποιημένα γεωργικά προϊόντα, καταγωγής Πολωνίας, Ουγγαρίας, Σλοβακίας, Τσεχικής Δημοκρατίας, Ρουμανίας και Βουλγαρίας, τα οποία απαριθμούνται στο παράρτημα ΙΙΙ, υπόκεινται στους δασμούς του εν λόγω παραρτήματος.
Άρθρο 2
Εάν οι χώρες που αναφέρονται στο άρθρο 1 δεν εφαρμόσουν αμοιβαίως μέτρα υπέρ της Κοινότητας, η Επιτροπή δύναται, σύμφωνα με το άρθρο 16 του κανονισμού (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (3), να αναστείλει την αυτόνομη εφαρμογή των μέτρων που προβλέπονται στα σχέδια πρωτοκόλλων αριθ. 3, υπέρ των χωρών αυτών.
Άρθρο 3
1. Οι παραχωρήσεις που αφορούν τις συναλλαγές σε μεταποιημένα γεωργικά προϊόντα και προβλέπονται στα πρωτόκολλα αναπροσαρμογής, με τις χώρες που αναφέρονται στο άρθρο 1, αντικαθιστούν τις παραχωρήσεις που προβλέπονται στα παραρτήματα του παρόντος κανονισμού:
α) από την 1η Ιανουαρίου 1999, όσον αφορά τις χώρες για τις οποίες τα πρωτόκολλα αναπροσαρμογής αρχίζουν να ισχύουν από την ημερομηνία αυτή και
β) από την ημερομηνία έναρξης ισχύος του αντίστοιχου πρωτοκόλλου αναπροσαρμογής, όσον αφορά τις χώρες για τις οποίες τα πρωτόκολλα αναπροσαρμογής αρχίζουν να ισχύουν μετά την 1η Ιανουαρίου 1999.
2. Οι λεπτομέρειες εφαρμογής των μέτρων που προβλέπονται στον παρόντα κανονισμό εφαρμόζονται και για τα αντίστοιχα μέτρα που προβλέπονται στα πρόσθετα πρωτόκολλα.
Άρθρο 4
Η Επιτροπή διαχειρίζεται τις ποσοστώσεις που αναφέρονται στο παράρτημα Ι του παρόντος κανονισμού, σύμφωνα με τον κανονισμό (ΕΚ) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα προϊόντα που προκύπτουν από τη μεταποίηση γεωργικών προϊόντων, που αναφέρονται στο άρθρο 7 του κανονισμού (ΕΚ) αριθ. 3448/93 του Συμβουλίου (4).
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1998.

Labels: 3
15
17
18